Parlamentlararo tashkilotlar bilan hamkorlikni yanada mustahkamlash chora-tadbirlari to‘g‘risida

2019-yil 21-iyunda O‘zbekiston Respublikasi Oliy Majlisi Senatining yigirmanchi yalpi majlisida O‘zbekiston Respublikasi Prezidenti Sh.M. Mirziyoyevning ma’ruzasida belgilangan ustuvor vazifalarni amalga oshirish bo‘yicha 2019-yilga mo‘ljallangan, O‘zbekiston Respublikasi Oliy Majlisi Senati Kengashining 2019-yil 27-iyundagi KQ-556-III-sonli Qarori bilan tasdiqlangan Chora-tadbirlar rejasining bajarilishini ta’minlash maqsadida O‘zbekiston Respublikasi Oliy Majlisi Qonunchilik palatasining Kengashi va O‘zbekiston Respublikasi Oliy Majlisi Senatining Kengashi qaror qiladilar:
 1. Quyidagilar:
 Parlamentlararo ittifoq bilan uzoq muddatli istiqbolda amaliy hamkorlik qilish rejasi 1-ilovaga muvofiq;
 Mustaqil Davlatlar Hamdo‘stligi ishtirokchi davlatlarining Parlamentlararo Assambleyasi bilan O‘zbekistonning 2019-2020-yillarga mo‘ljallangan amaliy hamkorlik rejasi 2-ilovaga muvofiq;
 EXHT Parlament Assambleyasi bilan O‘zbekistonning 2019-2020-yillarga mo‘ljallangan amaliy hamkorlik rejasi 3-ilovaga muvofiq tasdiqlansin.
 2. Ushbu Qo‘shma qarorning ijrosini nazorat qilish O‘zbekiston Respublikasi Oliy Majlisi Qonunchilik palatasi Spikerining o‘rinbosari A. Qodirov va O‘zbekiston Respublikasi Oliy Majlisi Senati Raisining birinchi o‘rinbosari S. Safoyev zimmasiga yuklatilsin.
 3. Ushbu qo‘shma qaror qabul qilingan kundan e’tiboran kuchga kiradi.